Source: http://filakovo.virtualne.sk/spravodajstvo/zomrela-rokenrolova-legenda-chuck-berry.html
Timestamp: 2017-07-25 10:43:26+00:00

Document:
Prestupová čiastka v prípade Neymara predstavuje 222 miliónov eur. Ak by PSG mal kúpiť ďalších hráčov podľa Neymarovho želania, výdavky na nových hráčov by sa mohli aj zdvojnásobiť. Coutinhova cena by nemala podľa odhadov médií klesnúť pod 80 miliónov a podobnú sumu by si mohol vypýtať Arsenal za Sáncheza. Viac k témam: futbal, Neymar, PSG Paríž St. GermainZdroj: Webnoviny.sk - Prestup Neymara do PSG naberá na intenzite, Brazílčan poslal zoznam hráčov, s ktorými chce hrať © SITA Všetky práva vyhradené.
BUDAPEŠŤ 25. júla (WebNoviny.sk) - Britský reprezentant Adam Peaty zlepšil svetový rekord v utorkových rozplavbách na 50 m prsia na majstrovstvách sveta v plávaní v dlhom bazéne v Budapešti (23. - 30. júla).
Dvadsaťdvaročný rodák z Uttoxeteru bol držiteľom aj pôvodného svetového maxima (26,42 s), jeho novú hodnotu stanovil na 26,10 sekundy.
"Po pondelkovej stovke som cítil, že aj v utorok môžem byť rovnako dobrý na päťdesiatke, ak nie aj lepší. Keď som čakal na svoju rozplavbu, bol som pokojný a uvoľnený, ale nemyslel som si, že môžem zaplávať svetový rekord. Chcel som len byť najrýchlejší a dostať sa do semifinále. Som šťastný, ale rád by som ho ešte o pár stotín vylepšil, nie je to však to najdôležitejšie," vyjadril sa pre oficiálnu stránku šampionátu Peaty.
Prvé zlato získal v pondelok večer, keď časom 57,47 triumfoval na 100 m prsia a obhájil svoj triumf z Kazane 2015. Viac k témam: Adam Peaty, Majstrovstvá sveta v plávaní v dlhom bazéne, plávanieZdroj: Webnoviny.sk - Adam Peaty prekonal svetový rekord na 50 m prsia, rád by ho ešte vylepšil © SITA Všetky práva vyhradené.
Podľa Remišovej peniaze na výskum idú firmám bez ľudského kapitálu. „Firma, ktorá dostala dotáciu za viac ako štyri milióny, má dvoch zamestnancov na všetky možné činnosti. To znamená, že všetky činnosti musí externalizovať. Aký má význam podporovať takpovediac výskumné schránky, ktoré na výskum nemajú ľudí a musia si ich prenajímať napríklad z vedeckých inštitúcií? Prečo nedať peniaze rovno vedeckým a výskumným inštitúciám bez takýchto schránkových sprostredkovateľov, ktorí si nechajú väčšinu zisku,“ zaujíma sa poslankyňa. Viac k témam: Ministerstvo školstva vedy výskumu a športu SR, OĽaNO Obyčajní ľudia a nezávislé osobnosti, Peter Plavčan, SNS Slovenská národná stranaZdroj: Webnoviny.sk - OĽaNO zbiera podpisy, v parlamente chce odvolávať ministra Plavčana © SITA Všetky práva vyhradené.
BRATISLAVA 25. júla (WebNoviny.sk) - Odsúdený Juraj Ondrejčák známy ako Piťo vzal späť svoju sťažnosť proti zamietnutiu obnovy konania. Uvádza to na svojej internetovej stránke Najvyšší súd SR.
O obnovu konania žiadal Piťo v minulom roku, jeho žiadosť však v auguste Špecializovaný trestný súd zamietol. Vtedy proti rozhodnutiu podal sťažnosť.
Odporúčame:Súd zamietol obnovu konania pre odsúdeného Piťa
"Po predložení veci Najvyššiemu súdu Slovenskej republiky ako súdu nadriadenému obhajca obvineného podaním doručeným Špecializovanému trestnému súdu 23. mája 2017 vzal sťažnosť späť. Na základe výzvy najvyššieho súdu odsúdený J. O. písomne oznámil, že so späťvzatím jeho sťažnosti proti uzneseniu súhlasí," uvádza NS SR.
Rozsudok nad 18 obžalovanými v kauze piťovci vyhlásil Špecializovaný trestný súd v Pezinku 26. mája 2014. Štrnástich uznal súd za vinných z rôznych skutkov, niektorých napríklad za založenie, zosnovanie a podporovanie zločineckej skupiny, vydieranie, hrubý nátlak, výtržníctvo, výber výpalného či ničenie majetku.
Samotnému šéfovi skupiny Ondrejčákovi vymeral súd trest 18 rokov väzenia. Najvyšší súd SR mu v novembri 2014 trest znížil na 16 rokov. Odpykáva si ho v ústave s najprísnejším stupňom stráženia. Viac k témam: krimi, piťovci II, súdyZdroj: Webnoviny.sk - Odsúdený Piťo vzal späť sťažnosť proti zamietnutiu obnovy konania © SITA Všetky práva vyhradené.
Video: Trio Slovákov chce s Trabzonsporom bojovať o najvyššie priečky, vytvoril sa silný tím
ŠAMORÍN 25. júla (WebNoviny.sk) - Turecký futbalový klub Trabzonspor aj s trojicou slovenských reprezentantov v kádri Jánom Ďuricom, Matúšom Berom a Jurajom Kuckom sa od minulého týždňa pripravuje na novú sezónu v Šamoríne.
V pondelok Trabzonspor v prípravnom zápase remizoval 3:3 na ihrisku druholigového ŠKF Sereď, v stredu od 18.00 h ho čaká šamorínsky súboj proti úradujúcemu slovenskému majstrovi MŠK Žilina. "Podmienky v Šamoríne sú vynikajúce, na top úrovni nielen na Slovensku, ale aj v Európe. Pre nás, Slovákov, je to o to lepšie, že sme doma," povedal počas utorkovej tlačovej konferencie v Šamoríne Ďurica.
Klub oslavuje výročie
V tomto roku Trabzonspor oslavuje 50 rokov od svojho založenia a v klube majú veľké ambície. V uplynulej sezóne obsadilo mužstvo z Trabzonu v najvyššej domácej súťaži 6. priečku. V lete pribudol do kádra aj 30-ročný stredopoliar Kucka, prišiel z AC Miláno. "Keď som prišiel pred rokom, do mužstva počas roka prišlo dvanásť nových hráčov. Proces, kým sa utvorí silné mužstvo, trvá nejaký čas. Po príchode Juraja a ďalších si myslím, že tento tím má kvalitu. Tento rok sme pripravení zabojovať o najvyššie priečky; vieme, že klub oslavuje výročie. Chceme ísť na titul. Nebude to ľahké, no urobíme pre to maximum," skonštatoval skúsený 35-ročný obranca Ďurica a na margo svojej budúcnosti doplnil: "Mám ešte zmluvu na rok. Všetko bude závisieť od zdravotného stavu. Je to otázka budúcnosti. Sú tu mladí ako Matúš Bero, ktorí majú veľký talent a veľa pred sebou."
Dvadsaťjedenročný stredopoliar Bero, účastník júnových ME hráčov do 21 rokov v Poľsku, zamieril do Trabzonsporu rovnako ako Ďurica vlani v lete. Počas minulej sezóny ho pribrzdilo zranenie. "Po zranení môj polrok nebol ideálny, uvedomujem si to. Verím, že je to za mnou a som pripravený na novú sezónu. Moja pôvodná pozícia je hrať osmičku. Musím však byť tam, kde to tréner vyžaduje a kde si myslí, že som najväčším prínosom pre mužstvo," uviedol Bero, ktorý Kucku nevníma ako protivníka v boji o miesto v zostave: "V prvom rade sme spoluhráči a kamaráti."
Záujem o Kucku bol dhlší čas
Záložník so skúsenosťami z FC Janov či Sparty Praha Kucka priblížil, ako sa zrodil jeho transfer z AC Miláno do Turecka. "Záujem z Trabzonspou bol už dlhší čas. Kluby sa o tom bavili, či by bola taká možnosť, či by na to Miláno pristúpilo. Ja som bol na dovolenke a nechcel som vtedy robiť nejaké závery. Keď som sa vrátil do Milána, všetko sa zbehlo veľmi rýchlo. Prišli zástupcovia Trabzonsporu a opäť sa to riešilo na úrovni klubov. Potom som prešiel testami, podpísal som zmluvu a bolo to hotové. Keď mi manažér povedal o záujme, bavil som sa, samozrejme, s Janom, ako to tam funguje," povedal Kucka.
Po krátkom čase v novom pôsobisku si Kucka netrúfol porovnať taliansky a turecký futbal: "Ťažko je zatiaľ hodnotiť rozdiel, som tu dva týždne aj s cestou. Tréningy sú, samozrejme, odlišné; každý tréner má svoj štýl trénovania. Musíme ešte poriadne spoznať všetkých hráčov. Dúfam, že aj naša spolupráca na ihrisku sa bude každým zápasom zlepšovať. Máme ešte nejaký čas, aby sme sa zohrali."
Trabzonspor má na programe aj prípravný zápas vo Viedni, ten sa uskutoční 30. júla. Následne sa výprava vráti do vlasti. Zdroj: Webnoviny.sk - Video: Trio Slovákov chce s Trabzonsporom bojovať o najvyššie priečky, vytvoril sa silný tím © SITA Všetky práva vyhradené.
WASHINGTON 25. júla (WebNoviny.sk) - Spojené štáty americké plánujú poslať na Ukrajinu zbrane, ktoré by pomohli vládnym vojskám v boji proti Ruskom podporovaným povstalcom.
Zvláštny vyslanec USA pre Ukrajinu Kurt Volker uviedol, že vďaka tomuto kroku by Rusko mohlo zmeniť postoj voči konfliktu v krajine. Podľa neho zbrojenie nepredstavuje žiadnu provokáciu.
"Zbrane obranného typu, ktoré by Ukrajine umožnili brániť sa napríklad proti tankom, by pomohli zastaviť hrozbu zo strany Ruska," vyjadril sa Volker pre BBC a dodal, že pre nastolenie mieru na východe Ukrajiny je potrebný nový strategický dialóg s Ruskom.
Podľa Organizácie Spojených národov si konflikt od apríla 2014 vyžiadal už viac ako desaťtisíc obetí a 1,6 milióna ľudí opustilo svoje domovy. Americké ministerstvo zahraničných vecí minulý týždeň vyzvalo znepriatelené strany, aby dodržiavali prímerie, na ktorom sa dohodli vo februári 2015. Viac k témam: Kurt Volker, Rusko, Ukrajina, USAZdroj: Webnoviny.sk - USA plánujú poslať zbrane na Ukrajinu, ale vraj nejde o provokáciu © SITA Všetky práva vyhradené.
Škandál v KHL, hviezdneho ruského hráča potrestali za doping
MOSKVA 25. júla (WebNoviny.sk) - Vedenie Kontinentálnej hokejovej ligy (KHL) udelilo skúsenému útočníkovi Danisovi Zaripovovi dištanc na dva roky za pozitívny dopingový nález.
Medzinárodná hokejová federácia (IIHF) totiž upovedomila zástupcov súťaže aj samotného hokejistu, že v odobratej vzorke mu našli zakázané látky - stimulátory, diuretiká a maskujúce prostriedky. Disciplinárna komisia IIHF tiež uložila Zaripovovi zákaz činnosti, hrať nemôže do 22. mája 2019.
Odporúčame:Július Hudáček vníma návrat do KHL ako veľkú šancu dostať sa na olympiádu
Tridsaťšesťročný útočník strávil predchádzajúce štyri sezóny v Magnitogorsku, predtým hral za Kazaň, do ktorej sa vrátil pred necelým mesiacom. Skúsený krídelník v KHL odohral vrátane play-off 603 stretnutí (254+311). Dovedna sa až štyrikrát tešil zo zisku Gagarinovho pohára, s ruskou reprezentáciou vybojoval päť medailí z MS - tri zlaté (2008, 2009 a 2014) a po jednej striebornej a bronzovej.
Informácie priniesol portál Championat.com. Viac k témam: Danis Zaripov, hokej, KHL Kontinentálna hokejová ligaZdroj: Webnoviny.sk - Škandál v KHL, hviezdneho ruského hráča potrestali za doping © SITA Všetky práva vyhradené.
BRATISLAVA 25. júla (WebNoviny.sk) - Na ceste v Štiavnických vrchoch v smere od Banskej Štiavnice na Vyhne sa v pondelok pred polnocou stala tragická nehoda, pri ktorej zahynulo 17-ročné dievča.
V aute sa viezli štyria ľudia
Auto Fiat Stilo šoféroval iba 15-ročný mladík z okresu Banská Štiavnica, ktorý v ostrej pravotočivej zákrute neprispôsobil rýchlosť auta mokrej vozovke.
Odporúčame:Pri autonehode medzi Nitrou a Zlatými Moravcami zahynul 17-ročný mladík
Nad autom stratil kontrolu, to vošlo do protismeru, mimo cestu a ľavou zadnou časťou narazilo do stromu. Na zadných sedadlách vozidla sa v čase nehody viezli dve sestry z Hliníka nad Hronom - 17-ročná Adriana a jej o rok staršia sestra.
Adriana utrpela zranenia, ktorým na mieste nehody podľahla. Druhá spolujazdkyňa leží s ťažkými zraneniami v nemocnici. Martin (18), ktorý sedel v čase nehody vpredu na sedadle spolujazdca, utrpel zranenie, ktoré si vyžiadalo jednorazové ošetrenie na mieste.
Voči mladíkovi bolo vznesené obvinenie
Šofér, 15-ročný Miroslav, utrpel iba drobné odreniny rúk a tváre. Informovala o tom banskobystrická policajná hovorkyňa Petra Kováčiková.
Požitie alkoholu vylúčila dychová skúška. V súvislosti s tragickou dopravnou nehodou začali trestné stíhanie vo veci prečinu usmrtenia a prečinu ublíženia na zdraví, z ktorých už bolo voči 15-ročnému mladíkovi vznesené obvinenie. Na mieste bol prítomný súdny znalec z odboru cestnej dopravy.
Dopravná nehoda a jej ďalšie okolnosti sú stále v štádiu vyšetrovania.
Viac k témam: nehodaZdroj: Webnoviny.sk - Foto: Pätnásťročný mladík narazil s autom do stromu, nehodu neprežila 17-ročná Adriana © SITA Všetky práva vyhradené.
Gabániová pôsobila v NR SR od roku 2002, a to až do roku 2016. V minulosti sa „preslávila“ tým, že mala ako poslaneckú asistentku nevestu Juraja Širokého. Gabániová vyštudovala Lekárku fakultu UK v Bratislave. Pôsobila ako stomatologička v Košiciach. Viac k témam: Darina Gabániová, Ľubomír Jahnátek, NR SRZdroj: Webnoviny.sk - Jahnátka v parlamente nahradí Gabániová, jej asistentkou bola nevesta Širokého © SITA Všetky práva vyhradené.

References: súd 
 súd 
 súd 
 súd 
 súd 
 súd